b'\n_START_ARTICLE_\nPekkalan kartano\n_START_PARAGRAPH_\nPekkalan kartano on Joensuun Sirkkalassa, Pielisjoen rannalla sijaitseva kartanotyyppinen rakennus pihapiireineen. Kaupungin omistamalla kartanoalueella on runsaasti vanhoja asuin- ja maatilarakennuksia ja kaunis puistomainen mets\xc3\xa4ymp\xc3\xa4rist\xc3\xb6._NEWLINE_Kauppaneuvos Petter Parviainen rakennutti kartanon vuonna 1881 kes\xc3\xa4huvilaksi. Vuonna 1914 Cederbergit ostivat kartanon. Vuonna 1920 se muuttui Oy Kaukas Ab:n konttoriksi.  Joensuun kaupunki hankki alueen omistukseensa 1977. _NEWLINE_Pekkalassa toimii Pekkalan lasten ja nuorten kuvataideoppilaitos, ja osa rakennuksista on asuink\xc3\xa4yt\xc3\xb6ss\xc3\xa4. Alueella asuu taiteilijoita ja sit\xc3\xa4 kutsutaan "taiteilijareservaatiksi"._NEWLINE_Pekkala on Joensuun kaupungin suojelukohde. Sen aluekokonaisuuksia ei saa rikkoa, ja niiden luonne on lis\xc3\xa4rakentamista ja korjauksia teht\xc3\xa4ess\xc3\xa4 pyritt\xc3\xa4v\xc3\xa4 s\xc3\xa4ilytt\xc3\xa4m\xc3\xa4\xc3\xa4n._NEWLINE_My\xc3\xb6s Ruoveden J\xc3\xa4minkipohjassa sijaitsee Pekkalan kartano.'